ເຈົ້າຊາຍ William ແຫ່ງອັງກິດ ສະເດັດປະພາດ ສະຫະລັດ ພ້ອມພະຊາຍາ 
ເຈົ້າຊາຍ William ແລະພະຊາຍາ ເຈົ້າຍິງ Kate ຊົງມີໝາຍກຳນົດ ພົບປະກັບ ບັນດາເຈົ້າໜ້າທີ່ຂັ້ນສູງ ຮວມທັງ ປະທານາທິບໍດີ ໂອບາມາ ໃນລະຫວ່າງ ການສະເດັດປະພາດ ເປັນເວລາ 3 ມື້.
ເຈົ້າຊາຍ William ແຫ່ງອັງກິດ ກັບພະຊາຍາ ສະເດັດປະພາດ ສະຫະລັດ ໃນອາທິດນີ້ ໂດຍຊົງມີໝາຍກຳນົດ ພົບປະກັບປະ ທານາທິບໍດີບາຣັກ ໂອບາມາ ທີ່ທຳນຽບຂາວ ໃນວັນຈັນມື້ນີ້ ຄາດກັນວ່າ ກະສັດອັງກິດໃນອະນາຄົດ ຈະຊົງໂອ້ລົມກັນກັບປະ ທານາທິບໍດີ ກ່ຽວກັບເລື້ອງການຄ້າຂາຍສັດປ່າ ທີ່ຜິດກົດໝາຍ ຫຼັງຈາກການພົບປະກັບທ່ານໂອບາມາແລ້ວ ເຈົ້າຊາຍຈະຊົງ ກ່າວຄຳປາໄສທີ່ສຳຄັນ ຕໍ່ກອງປະຊຸມຂອງອົງການພັນທະມິດ ນັກລ່າສັດຕໍ່ຕ້ານ ການທຸຈະລິດນາໆຊາດ ຂອງທະນາຄານ ໂລກ ໃນນະຄອນຫຼວງວໍຊິງຕັນ ຄາດວ່າ ພະອົງຊົງຈະກ່າວວ່າ ການຄ້າຂາຍເຖື່ອນ ພວກງາຊ້າງ ນໍແຮດແລະຊິ້ນສ່ວນ ອື່ນໆຂອງສັດ ແມ່ນ ເຈົ້າຊາຍ William ພ້ອມທັງພະຊາຍາ ຄືເຈົ້າຍິງ Kate ແລະພະອະນຸຊາ ເຈົ້າຊາຍ Harry ເປັນຜູ້ກໍ່ຕັ້ງອົງການກຸສົນ ທີ່ຊື່ ສາມັກຄີກັນເພື່ອສັດປ່າ ຂອງອັງກິດ ເຈົ້າຊາຍຂອງອັງກິດ ແລະພະຊາຍາ ທີ່ໄດ້ຄວາມນິຍົມສູງຄູ່ນີ້ ຊົງເດີນທາງໄປຮອດນະ ຄອນນີວຢອກ ໃນວັນອາທິດວານນີ້ ເພື່ອທຳການປະພາດສະຫະລັດ ເປັນເວລາ 3 ມື້ ແລະເປັນເທື່ອທຳອິດທີ່ເຈົ້າຊາຍ William ແລະພະຊາຍາ ໄດ້ສະເດັດປະພາດນະຄອນ ນິວຢອກ